
Text rozhodnutia
Súd: Krajský súd Bratislava Spisová značka: 6Sa/80/2018 Identifikačné číslo súdneho spisu: 1018201453 Dátum vydania rozhodnutia: 15. 11. 2019 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2019:1018201453.1 Uznesenie Krajský súd v Bratislave v právnej veci navrhovateľa: One Title SPV, a.s., so sídlom Ružinovská 42, 821 03 Bratislava, (predchádzajúce obchodné meno PPC Power, a.s., so sídlom Magnetová 12, 831 04 Bratislava), právne zast. advokátska kancelária Škubla & Partneri s.r.o., so sídlom Digital Park II, Einsteinova 25, 851 01 Bratislava, IČO: 36 861 154, proti odporcovi: Finančné riaditeľstvo Slovenskej republiky, Lazovná 63, 974 01 Banská Bystrica, o ochrane pred nezákonným zásahom orgánu verejnej správy, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Uznesením sp. zn. 6Sžnz/7/2015 zo dňa 06.10.2016 postúpil Najvyšší súd Slovenskej republiky Krajskému súdu v Bratislave (ďalej aj ako „správny súd“ alebo „tunajší súd“) návrh navrhovateľa na ochranu pred nezákonným zásahom orgánu verejnej správy zo dňa 09.10.2015. 2. Podaním doručeným správnemu súdu dňa 09.10.2019 navrhovateľ zobral návrh na začatie konania zo dňa 09.10.2015 späť v celom rozsahu. 3. Podľa ustanovenia § 492 ods. 1 zákona č. 162/2015 Z. z. Správneho súdneho poriadku, konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. 4. Podľa § 250d ods. 3 zákona č. 99/1963 Z. z. Občianskeho súdneho poriadku (ďalej len „O.s.p.“), súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a <https://www.beck-online.sk/bo/chapterview-document.seam? documentId=pj5f6mjzgyzv6ojzfuzdamjwga3dcnboobzgkzdqnfzs4y3bon2c24djmf2gc> alebo ak žaloba bola vzatá späť (§ 250h ods. 2 <https://www.beck-online.sk/bo/chapterview-document.seam? documentId=pj5f6mjzgyzv6ojzfuzdamjwga3dcnboobzgkzdqnfzs4y3bon2c24djmf2gc>). Odvolanie proti uzneseniu je prípustné. 5. Podľa § 250h ods. 2 O.s.p., až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. 6. Podľa § 250l ods. 2 O.s.p., pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a <https://www.beck-online.sk/bo/chapterview-document.seam? documentId=pj5f6mjzgyzv6ojzfuzdamjwga3dcnboobzgkzdqnfzs4y3bon2c24djmf2gc>. 7. Pretože navrhovateľ vzal návrh na začatie konania späť v celom rozsahu, správny súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. 8. Podľa § 246c ods. 1 prvej vety O.s.p., pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. 9. Podľa § 146 ods. 1 písm. c) O.s.p., žiaden z účastníkov nemá právo na náhradu trov konania podľa jeho výsledku, ak konanie bolo zastavené. 10. S poukazom na vyššie uvedené súd rozhodol tak, ako je uvedené vo výrokovej časti tohto rozhodnutia. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

